প্ৰত্যক্ষ আৰু পৰোক্ষ পদ্ধতিত পালন কৰা এই ব্যৱস্থাত একক ভূমি ক্ষেত্ৰৰপৰা মাছৰ লগতে মাংসও পোৱা যায়।
মাছৰ বাবে পৰিপূৰক খাদ্য, অজৈৱিক সাৰ আৰু বেলেগ জৈৱিক সাৰ প্ৰয়োগৰ দৰকাৰ নহয়। গতিকে নিম্ন ব্যয়ত উৎপাদন সম্ভৱ।
গাহৰিৰ মলত থকা এবিধ এনজাইমে পানীৰ উৎপাদিকা শক্তি বৃদ্ধি কৰি মাছৰ শ্ৰীবৃদ্ধি ঘটায়। তদুপৰি গাহৰিৰ মলত থকা অজীৰ্ণ খাদ্যখিনি মাছে পোনপটীয়াকৈ ভক্ষণ কৰে।
মাছ পোনা মেলাৰ সাধাৰণ নিৰিখতকৈ বেছিকৈ মেলিব পাৰি।
পামৰ সামগ্ৰিক আয়ৰ হাৰ বৃদ্ধি হয়।
সমন্বিত মীন আৰু গাহৰি পালনে গাহৰিৰপৰা হ'ব পৰা প্ৰদূষণ জাতীয় সমস্যালানিৰ আশ্ংকা নাইকিয়া কৰে। স্বাস্থ্যসন্মত আৰু অনাময়ৰ দৃষ্টিভ্ংগীৰেও এই কৌশল অতি প্ৰাসংগিক।
এনে কৌশলত পুখুৰীৰ তলিত জমা হোৱা গেদ প্ৰতি বছৰে নোৱাৰিলেও অন্ততঃ দুই-তিনি বছৰৰ অন্তৰে অন্তৰে উঠাই পেলোৱাৰ ব্যৱস্থা কৰিব লাগে। এই গেদ উদ্যান শস্যৰ বাবে উত্তম সাৰ।
সম্ন্বিত এই কৌশলত গুণগত মানৰ গাহৰি পোৱালি সমগ্ৰিক পাম সফলতাৰ অন্যতম পূৰ্বচৰ্ত।
গাহৰিৰ মলত যথেষ্ট অজীৰ্ণ পদাৰ্থ থাকে। এইখিনি প্ৰায়বোৰ মাছেই খায়। সেয়েহে গাহৰিক পুষ্টিকৰ, সূক্ষ্ম আৰু সমতুল্য খাদ্য খুওৱাটো একান্তই বাঞ্ছনীয়।
গাহৰিৰ মূত্ৰ পুখুৰীত পৰিলে কোনো অসুবিধাতো নহয়েই, বৰং ই পুখুৰীৰ উৰ্বৰতা বৃদ্ধিহে কৰে (যিটো গৰুৰ মূত্ৰৰ ক্ষেত্ৰত সম্পূৰ্ণ বিপৰীত)। সেয়েহে গাহৰিৰ মলৰ লগতে মূত্ৰও পুখুৰীত পৰিবলৈ দিয়াৰ পোষকতা কৰা হয়।
ৰোগাক্ৰান্ত গাহৰিৰৰ মল পুখুৰীত পৰিব দিয়াটো অনুচিত।
গাহৰিক যথেষ্ট পৰিমাণে বনৰীয়া কচু উপলভ্যতাত সমস্যা হয়। তেনে ক্ষেত্ৰত পুখুৰীত হোৱা ভাসমান জলজ উদ্ভিদ 'এজলা' বিকল্প হিচাপে ব্যৱহাৰ কৰিব পাৰি।
সমন্বিত গাহৰি আৰু মীন পালনত পুখুৰীত মেলা মুঠ মাছৰ ৫ শতাংশ মাগুৰ আৰু কান্ধুলি উপৰঞ্চি হিচাপে মেলিলে সানগ্ৰিক আয় বৃদ্ধি হয়।
এই কৌশলত পুখুৰীত সচৰাচৰ প্ৰয়োগ কৰা হিচাপতকৈ কিছু বেছি চূণ প্ৰয়োগ কৰাটো বাঞ্ছনীয়।
গাহৰিক খাদ্য প্ৰয়োগৰ ক্ষেত্ৰত যথেষ্ট সতৰ্ক হ'ব লাগে। কিয়নো গাহৰিৰ ক্ষেত্ৰত প্ৰয়োগ কৰা খাদ্যৰ ওপৰতেই গাহৰিৰ মাংসৰ মান নিৰুপণ হয়। আজিৰ গ্ৰাহক সচেতন। বজাৰৰ পৰিবেশ আৰু বিপণন চাতুৰ্যতাৰ আলমত গুণগত আৰু উচ্চ স্বাদযুক্ত মাংসৰ চাহিদাৰ প্ৰতিহে ক্ৰেতা বিশেষকৈ আকৃষ্ট হয়।
পুখুৰীত কেৱল গুণগত মানৰ পোনা মেলাটোহে একান্ত বাঞ্ছনীয়। পোনা সদায় নিৰ্ভৰযোগ্য স্থল, উৎস আৰু মীন বিভাগৰ পঞ্জীয়নকৃত উৎপাদন কেন্দ্ৰৰপৰাহে সংগ্ৰহ কৰিব লাগে।
পুখুৰীত পোনা নিৰ্দিষ্ট হিচাপ, নিৰিখ আৰু জোখতহে মেলিব লাগে। সাধাৰণতে ৪ঃ৩ঃ৩ অনুপাতত ঊৰ্দ্ধ, মধ্য আৰু নিম্নস্তৰৰ মাছ মেলাৰ পোষকতা কৰা হয়।
গাহৰিৰ গড়ালটো পৰিষ্কাৰ-পৰিচ্ছন্ন আৰু স্বাস্থ্যসন্মত হোৱাটো একান্তই প্ৰয়োজনীয়। দৈনিক অন্ততঃ দুবাৰ গাহৰিৰ গড়ালটো চাফা কৰাৰ লগতে গাহৰিকো গা ধুৱাব লাগে।
পুখুৰীত পৰা গাহৰিৰ মল পৰাপক্ষত এটা নিৰ্দিষ্ট ঠাইত পৰাতকৈ একাধিক ঠাইত পৰাৰ ব্যৱস্থা কৰিব লাগে।
কেতিয়াবা পুখুৰীৰ উপৰিভাগ ৰঙচুৱা শেলাইৰ আৱৰণে আবৃত কৰিলে বা পুখুৰীৰপৰা বেয়া গোন্ধ ওলালে, সাময়িকভাৱে পুখুৰীত গাহৰিৰ মল প্ৰয়োগ বন্ধ কৰিব লাগে।
এই বিষয়সমূহ কাৰ্যক্ষেত্ৰত ৰুপায়ণ কৰি সমন্বিতভাৱে গাহৰিৰ লগত মীন পালন কৰিলে আশাতীতভাৱে লাভৱান হোৱাটো নিশ্চিত। উল্লেখযোগ্য যে অসমৰ মাটি, পানী, জলবায়ু আৰু ভৌগোলিক অৱস্থানৰ পটভূমিত সমন্বিত গাহৰি আৰু মীন পালন অতি লাভজনক কৌশল। আগ্ৰহীসকলে এই সম্পৰ্কে যাৱতীয় দিহা-পৰামৰ্শ আৰু প্ৰাস্ংগিক কাৰিকৰী জ্ঞানৰ বাবে উল্লিখিত বিশেষজ্ঞসকলৰ লগত মন বিনিময় কৰি লাভৱান হ'ব পাৰে।
Roll over stars then click to rate.
© 2006-2019 C-DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.
এই পৰ্টেলৰ যোগেৰে ভাৰত চৰকাৰৰ বৈদ্যুতিন আৰু তথ্য-প্ৰযুক্তি মন্ত্ৰালয় দ্বাৰা ভাৰত বিকাশ প্ৰৱেশদ্বাৰ প্ৰকল্পৰ অধীনত সামাজিক উন্নয়নৰ বাবে এক ৰাষ্ট্ৰযোৰা প্ৰচেষ্টা চলাই থকা হৈছে। ইয়াৰ জৰিয়তে ৰাইজলৈ সুনিশ্চিত তথ্যৰ যোগান, তথ্যৰ জ্ঞান, তথ্য প্ৰযুক্তি আৰু যোগাযোগ সেৱা আৰু সামগ্ৰীৰ সুবিধাসমূহ আগবঢ়োৱাৰ চেষ্টা কৰা হৈছে। আইএনডিজি প্ৰকল্পটো ভাৰত চৰকাৰৰ বৈদ্যুতিন আৰু তথ্য প্ৰযুক্তি মন্ত্ৰালয় ৰ সহায়ত চেণ্টাৰ ফ'ৰ ডেভেলপমেণ্ট অব এডভান্স কম্পিউটিং, হায়দৰাবাদ (C-DAC) ৰ দ্বাৰা কাৰ্য্যকৰী কৰা হৈছে।
